**BESZÁMOLÓ A**

**GÁDOROSI KÖZTEMETŐ**

**ÜZEMELTETÉSÉRŐL**

Orosháza, 2025. február 10.

Kárai Attila

ügyvezető

Gádoros Önkormányzata, Polgármestere részére

## **GÁDOROS**

Kossuth utca 16.

5932

Tisztelt Polgármester Úr, Jegyző Asszony!

Tisztelt Képviselőtestület!

Az Orosházi „Piéta” Temetkezési Bt. 2020. október 1-jétől folyamatosan végzi a gádorosi köztemető üzemeltetését, jelenleg 2025. szeptember 30-ig érvényes Kegyeleti Közszolgáltatási szerződés alapján.

- A temetőgondnoki feladatokat az orosházi kollégák látják el előre egyeztetett időpontokban. Sírhely egyeztetések, sírhely hosszabbítások és kiváltás miatt fogadják a családokat. Tájékoztatják a temetőlátogatókat, kijelölik a sírhelyeket és a temető rendjéért és tisztaságáért felelnek.

* A Betéti társaságunk éjjel - nappali ügyelettel és széleskörű ügyintézéssel áll a lakosság szolgálatára.
* Minden évben ugyanazok a munkálatok hárulnak ránk. Folyamatosan tavasztól őszig a fűnyírás, gaztalanítás, parlagfű mentesítés, fa - bokor gallyalás, föld, beton és szemételhordás. A szemét, a, föld, betontörmelék elszállítását saját tulajdonú tehergépjárművünkkel szükségszerűen oldjuk meg.
* A munkánk elvégzéséhez a gépparkunkat folyamatosan bővítjük, újítjuk és javíttatjuk.
* Gyászlap hirdetőtáblát és parcella jelölő táblákat helyeztünk el.
* A régi padokat újrafestettük és felújítottuk, új padokat helyeztünk el a Vértanúk Ligetében. „Vértanúk Ligete” jelölő táblát helyeztünk ki, és a ligetben található megsüllyedt járda lapokat felszedtük a talajt kiegyenlítettük, újra raktuk, virágosítottunk a kopjafa mellett.
* Fásítást végeztünk a Vértanúk Ligetében és az urnaparcellában.
* Téli időszakban feladatunk a hó eltakarítása és a csúszásmentesítés. A ravatalozó környékén és a sírhelyek megközelítéséhez szükséges útszakaszokon temetések alkalmával.

- A ravatalozó épületét társaságunk jó gazda módjára folyamatosan karbantartja. Igyekszünk állagát megőrizni, évente elvégezzük a hűtőhelyiség - mellékhelyiségek tisztasági meszelését, fertőtlenítését. A tavalyi évben a külső, kültéri WC-t kivűl-belül felújítottuk, hogy amikor az akadálymentesített Wc zárva van, akkor is legyen mit használjanak a temetőlátogatók.

* A kerítés tövében lévő gaztalanítást, a több éve elhanyagolt sírok gaztalanítását permetezéssel oldottuk meg az elmúlt évben is. Az I.- II. - III. parcellában sok sírt sikerült megszabadítani a borostyántól kémiai és mechanikai úton.
* A temető kertjellegének megőrzése érdekében, ahol szükséges volt a kiszáradt fákat kivágtuk, helyettük újakat telepítettünk.
* Az előző években a kút mellé kihelyezésre került egy - egy locsolófa 2-2 locsolókannával. A megrongálódott kannákat cseréltük, a hiányzókat pótoltuk az Önkormányzat segítségével, a falubeliek megelégedettségére. Sajnos az ősz végére a locsolókból sok eltünt.

**-** A temetőn belül kamerarendszer működik, amely elsősorban a lopások elkerülése mellett a sírkőművesek hanyag munkája (tisztelet a kivételnek), illetve az általuk több esetben megtörtént szabályok alóli kibúvás miatt szükséges. Több esetben elmulasztották a munkálatok előzetes bejelentését és a díjtételek kifizetését, csak az ott hagyott föld és betontörmelék utalt az elkészült munkálatokra.

Mint minden évben, tavaly is megtörtént az Orosházi Kormányhivatal által indított temetőellenőrzés. Ekkor is mindent az elmúlt években szabályosnak, rendezettnek minősítettek, példaértékűnek találtak.

A kegyeleti közszolgáltatási szerződés alapján kötelezettségeinket ellátjuk, a temetői nyilvántartókönyvet naprakészen vezetjük. Az üzemeltetés során az önkormányzati rendeletben előírt díjakat alkalmaztuk.

Továbbra is el kívánjuk látni a köztemetés feladatait, melyet a közvetített szolgáltatások áremelkedésével emeltük. Melynek árajánlatát a 2025-ös évre a következő mellékletben részletezzük.

|  |  |  |
| --- | --- | --- |
| **KOPORSÓS** | **HAMVASZTÁS** | **URNA HAZAVITEL** |
| szociális koporsó 39.000.- | hamvasztó koporsó 7.000.- | hamvasztó koporsó 7.000.- |
| sírjelző fejfa 7.000.- | fejfa 7.000.- | műanyag zsák 2.000.- |
| műanyag zsák 2.000.- | műanyag zsák 2.000.- | belső urna 3.000.- |
| koporsó felirat 500.- | fejfa felirat 500.- | elhunyt szállítás háztól 13.000.- |
| elhunyt szállítás háztól 13.000.- | belső urnabetét 3.000.- | krematóriumba szállítás 18.000.- |
| temetésre kiszállás 12.000.- | elhunyt szállítás háztól 13.000.- | hamvasztás 47.800.- |
| temetés rendezés 8.000.- | krematóriumba szállítás 18.000.- |  |
|  | temetésre kiszállás 8.000.- |  |
|  | hamvasztás 47.800.- |  |
| **NETTÓ: 81.500.-** | **NETTÓ: 106.300.-** | **NETTÓ: 90.800.-** |
| **ÁFA: 22.005.-** | **ÁFA: 28.701.-** | **ÁFA: 24.516.-** |
| **BRUTTÓ: 103.505.-**  + A kegyeleti közszolgáltatási szerződésben szereplő díjtételek  **12.000.-Ft+27% áfa sírásás** | **BRUTTÓ: 135.000.-**  + A kegyeleti közszolgáltatási szerződésben szereplő díjtételek  **6.000.-Ft + 27% áfa sírásás** | **BRUTTÓ: 115.316.-** |

Kérjük beszámolónk szíves elfogadását és a köztemetési feladatok ellátásának a szerződés 3. pontja alapján történő kölcsönös meghosszabbítását.