

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. február 18-i rendes ülésére

**Napirend:**

**Tárgy:** Jelentés a határozatok végrehajtásáról

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. február 18-án tartandó rendes ülésére a lejárt határidejű határozatok végrehajtásáról**

**Tisztelt Képviselő-testület!**

Gádoros Nagyközségi Önkormányzat Képviselő-testülete a **2025 január 21-ei** rendes ülésén **az 1/2025. (I. 21.) KT határozattal a** Képviselő-testület döntö arról, hogy az ülés Közgyűléssé alakul át a Progádor Kft. ügyeinek döntése idejére.

2/2025. (I. 21.) KT határozattal a Képviselő-testület a Progádor Nonprofit Kft. internet előfizetési díjait az alábbiak szerint fogadta el:

|  |  |  |  |
| --- | --- | --- | --- |
|  | **2025. március 01-től érvényes árak HUF** | | |
| **Internet** | **Nettó (Ft/hó)** | **ÁFA (Ft/hó)** | **Bruttó (Ft/hó)** |
| 20 mbit/s A Net | **4.286,-** | 214,- | **4.500,-** |
| 30 mbit/s B Net | **5.238,-** | 262,- | **5.500,-** |
| 40 mbit/s C Net | **6.571,-** | 329,- | **6.900,-** |

**Felelős**: Dr. Szilágyi Tibor polgármester

Paulikné Szelei Mónika Progádor Kft. ügyvezetője

**Határidő**: értelem szerint

* ***A Progádor Kft. értesítése megtörtént, a tájékoztatás a település lakosai fele közzétételre került.***

3/2025. (I. 21.) KT határozattal a Képviselő-testület, mint a Gádorosi Manóliget Óvoda és Mini Bölcsőde fenntartója döntött arról, hogy a helyi óvodában személyesen a szülők egyike, 2025. május 06-07-én 8:00 - 16:00 óráig írathatja be gyermekét a 2025/2026-os nevelési évre.

Felkéri a Jegyzőt a beiratkozásról szóló fenntartói közlemény közzétételére.

**Végrehajtásért felelős:** Dr. Szilágyi Tibor polgármester

Kőszegi Erzsébet Mária jegyző

**Erről értesül:** Prozlik Márta igazgató, Gádorosi Manóliget Óvoda és Mini Bölcsőde

**Határidő:** értelemszerűen

* ***Az óvoda értesítése megtörtént.***

4/2025. (I. 21.) KT határozattal a Képviselő-testület döntőtt arról, hogy a Gádorosi Manóliget Óvoda és Mini Bölcsődét érintően az óvoda 2025. augusztus 1. és 2025. augusztus 31. napja között, a bölcsőde 2025. augusztus 11. és 2025. augusztus 31. napja között zárva tart, a nyári karbantartások elvégzése céljából.

**Végrehajtásért felelős:** Dr. Szilágyi Tibor polgármester

**Erről értesül:** Prozlik Márta igazgató, Gádorosi Manóliget Óvoda és Mini Bölcsőde

**Határidő:** értelem szerint

* ***Az óvoda értesítése megtörtént.***

5/2025. (I. 21.) KT határozattal a Képviselő-testület Varga Balázs alpolgármester úr - TOMINELL-DENT Kft. magán fogászati rendelés idejére szóló bérleti díjjal kapcsolatos - módosító javaslatát elvetette.

6/2025. (I. 21.) KT határozattal a Képviselő-testület hatályban tartja az 1/2024. (I. 23.) KT határozatát, mely a TOMINELL-DENT Kft. magán fogászati rendelési idejére szóló bérleti díjat (nettó 20.000,- Ft/hó) tartalmazza.

Felelős: Dr. Szilágyi Tibor polgármester

Erről értesül: Dr. Neller Vivien fogorvos

Libor Zsoltné pénzügyi csoportvezető

Határidő: értelem szerint

* ***Dr. Neller Vivien fogorvos értesítése megtörtént.***

7/2025. (I. 21.) KT határozattal a Képviselő-testület a MBH Bank számlavezető pénzintézeténél a 2025. évre 50.000.000 forint folyószámla hitelkeret megnyitását hagyta jóvá.

Felhatalmazza a polgármestert a folyószámlahitel keretszerződés aláírására.

**Felelős:** Dr. Szilágyi Tibor polgármester

Libor Zsoltné pénzügyi csoportvezető

**Határidő**: értelem szerint

* ***A hitelszerződés és a zálogszerződés megkötésre került. A zálogjog bejegyzés közjegyző által megtörtént.***

A Képviselő-testület megalkotta a köztisztviselői illetményalap megállapításáról szóló 1/2025. (I. 22.) önkormányzati rendeletét.

8/2025. (I. 21.) KT határozattal a Képviselő-testület tudomásul vette, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés d) pontja alapján Dr. Szilágyi Tibor polgármester 2024. október 01. napjától havi bruttó 1 325.500.- forint összegű illetményre, valamint a fenti jogszabály 71. § (6) bekezdése alapján 2024. október 01. napjától az illetménye 15 %-ának megfelelő havi bruttó 198.825.- forint összegű költségtérítésre jogosult.

Ezzel egyidejűleg a 109/2024. (X.8.) KT határozat hatályát vesztette.

Felelős: Kőszegi Erzsébet Mária jegyző

Határidő: értelem szerint

* ***Az intézkedés megtörtént.***

9/2025. (I. 21.) KT határozattal a Képviselő-testület megállapította, hogy

1.) a közszolgálati tisztviselőkről szóló 2011. évi CXCIX. törvény 225/C. § (3) bekezdése alapján 2024. évben

a) 39 nap szabadságból

b) 29 nap szabadság az időarányos rész 2024. 09. 30. napjáig felhasználásra került

b) 10 nap szabadság az időarányos rész 2024. 12. 31. napjáig felhasználásra került.

2.) tudomásul vette a Képviselő-testület a Polgármester úr 2025. évi szabadságütemezését összesen 39 napra vonatkozóan:

2025. január 16. napjától 2025. január 17. napjáig, összesen 2 nap,

2025. március 10. napjától 2025. március 14. napjáig, összesen 5 nap,

2025. május 12. napjától 2025. május 17. napjáig, összesen 6 nap,

2025. június 10-13 napjáig 2025. június 16-20. napjáig, összesen 9 nap,

2025. július 7-11. napjáig 2025. július 14-18. napjáig, összesen 10 nap,

2025. december 15-19. napjáig 2025. december 22-23. napjáig, összesen 7 nap,

**Végrehajtásért felelős:** Dr. Szilágyi Tibor polgármester

**Erről értesül:** Kőszegi Erzsébet Mária jegyző

**Határidő:** értelem szerint

* ***Az intézkedés megtörtént.***

10/2025. (I. 21.) KT határozattal a Képviselő-testület Magyarország helyi önkormányzatairól szóló 2011. évi CLXXXIX. törvény 80. § (2) bekezdés alapján 2024. október 8. napjától Varga Balázs társadalmi alpolgármester tiszteletdíját bruttó 397.650.- Ft összegben, azaz bruttó Háromszázkilencvenhétezer-hatszázötven forintban határozta meg.

Ezzel egyidejűleg a 114/2024. (X.8.) KT határozat hatályát vesztette.

Felelős: Dr. Szilágyi Tibor polgármester

Erről értesül: Libor Zsolt Istvánné pénzügyi csoportvezető

Határidő: értelem szerint

* ***Az intézkedés megtörtént.***

11/2025. (I. 21.) KT határozattal a Képviselő-testület Magyarország helyi önkormányzatairól szóló 2011. évi CLXXXIX. törvény 80. § (2) bekezdés alapján 2024. október 8. napjától Varga Balázs társadalmi alpolgármester költségtérítését bruttó 59.650.-Ft összegben, azaz bruttó Ötvenkilencezer-hatszázötven forintban határozta meg.

Ezzel egyidejűleg a 115/2024. (X.8.) KT határozat hatályát vesztette.

Felelős: Dr. Szilágyi Tibor polgármester

Erről értesül: Libor Zsolt Istvánné pénzügyi csoportvezető

Határidő: értelem szerint

* ***Az intézkedés megtörtént.***

12/2025. (I. 21.) KT határozattal a Képviselő-testület tudomásul vette a Gondozási Központ bentlakásos intézményéhez 2025. január 01-től 1 fő szakirányú képesítéssel rendelkező szociális munkás felvételét.

Felelős: Dr. Szilágyi Tibor polgármester

Belláné Szőke Csilla Gondozási Központ intézményvezető

Erről értesül: Libor Zsoltné pénzügyi csoportvezető

Határidő: értelem szerint

* ***A határozat megküldésre került az intézményvezető részére.***

13/2025. (I. 21.) KT határozattal a Képviselő-testülete döntött arról, hogy Gádoros Nagyközség Önkormányzata Képviselő-testületének Gondozási Központjának a Nappali ellátás Klub (5932 Gádoros, Fő u. 30.) helyiség terembérleti szerződésének bérleti díját 2025. évtől nettó 31.500,- Ft + ÁFA (8.505,- Ft) = bruttó 40.005,- Ft, azaz bruttó Negyvenezer-öt forint összegben állapítja meg.

A bérleti szerződésnek tartalmaznia kell kauciót.

Felhatalmazzák az intézményvezető asszonyt a bérleti szerződés elkészítésére.

Felelős: Dr. Szilágyi Tibor polgármester

Belláné Szőke Csilla Gondozási Központ intézményvezető

Libor Zsoltné pénzügyi csoportvezető

Határidő: értelem szerint

* ***A határozat megküldésre került az intézményvezető részére.***

14/2025. (I. 21.) KT határozattal a Képviselő-testület megismerte és elfogadta Fekete Tiborné egészségügyi vállalkozó 2024. év II. félévi beszámolóját, a térítésmentes vérvételi szolgáltatásról.

Felelős: Dr. Szilágyi Tibor polgármester

Értesül erről: Fekete Tiborné egyéni vállalkozó

Határidő: értelem szerint

* ***A határozat megküldésre került.***

15/2025. (I. 21.) KT határozattal a Képviselő-testület a lejárt határidejű határozatok végrehajtásáról szóló tájékoztatót elfogadta.

16/2025. (I. 21.) KT határozattal a Képviselő-testület egyetértett a Gádoros Kisboldogasszony Katolikus Általános Iskola (5932 Gádoros, Iskola u. 4.) 2025/2026. tanévre vonatkozó felvételi körzetének megállapításával (Nkt. 33. § (2) bekezdése alapján).

**Végrehajtásért felelős**: Dr. Szilágyi Tibor polgármester

**Erről értesül:** Békéscsabai Tankerületi Központ (Hivatali Kapu 168309135)

**Határidő**: 2025. február 15.

* ***Az intézkedés megtörtént, a határozat megküldésre került.***

17/2025. (I. 21.) KT határozattal a Képviselő-testület, mint a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás tagönkormányzata

1. a Társulás Megállapodás módosítását a határozat melléklete szerinti tartalommal jóváhagyta, és felhatalmazta a polgármestert, hogy a Társulási Megállapodás módosítást a Társulás Elnökének felhívására aláírja.
2. felkérte a polgármestert, hogy jelen határozatáról a Társulás Elnökét tájékoztassa.

**Végrehajtásért felelős:** Dr. Szilágyi Tibor polgármestere

**Erről értesül:** DAREH Társulás Elnöke

**Határidő:** 2024. október 28.

* ***Az intézkedés megtörtént, a határozat megküldésre került.***

18/2025. (I. 21.) KT határozattal a Képviselő-testület döntött arról, hogy:

1. elfogadja az Orosházi Kistérség Többcélú Társulásának Társulási Megállapodását az utolsó testületi döntés napján való hatályba lépéssel a határozat mellékletének megfelelő tartalommal,
2. elfogadta az Orosházi Kistérség Többcélú Társulásának Szervezeti és Működési Szabályzatát a határozat mellékletének megfelelő tartalommal,
3. felkérte a Polgármester urat a Társulási Megállapodás aláírására.

**Felelős:** Dr. Szilágyi Tibor polgármester

**Határidő:** értelemszerűen

* ***Az intézkedés megtörtént, a határozat megküldésre került.***

19/2025. (I. 21.) KT határozattal a Képviselő-testület jóváhagyta az egységes szerkezetbe foglalt Gádoros Nagyközség Roma Nemzetiségi Önkormányzat együttműködési megállapodását.

20/2025. (I. 21.) KT határozattal a Képviselő-testület nyilatkozott arról a szándékáról, hogy a Földön-Égen Mentőcsoport részére bérbe kívánja adni a Gádoros külterület 0124/163 és 0124/164 hrsz.-ú szeméttelep területét romkutató gyakorlópálya kialakítására.

Felkéri Polgármester Urat a bérleti szerződés előkészítésére.

**Felelős:** Dr. Szilágyi Tibor polgármestere

**Erről értesül:** Földön-Égen Mentőcsoport

Libor Zsoltné pénzügyi csoportvezető

**Határidő:** értelem szerint

* ***A határozat megküldésre került. További egyeztetés folyamatban van.***

21/2025. (I. 21.) KT határozattal a Képviselő-testület hozzájárult ahhoz, hogy a Gádoros, belterület 1552 hrsz-ú, természetben 5932 Gádoros, Bajcsy-Zsilinszky utca 1552. hrsz. alatti „kivett közterület” elnevezésű ingatlan és a 5932 Gádoros, Bajcsy-Zsilinszky utca 86. szám, 1571 hrsz. alatti ingatlan vonatkozásában a felülépítmények önálló ingatlanná alakításával az ingatlan tulajdonosai ráépítés jogcímen az ingatlan-nyilvántartásba bejegyzésre kerüljenek.

Felkéri Polgármester urat a megállapodás aláírására.

Felelős: Dr. Szilágyi Tibor polgármester

Erről értesül: Virág Csabáné

Simondán Mihályné

Határidő: értelem szerint

* ***Az intézkedés folyamatban van, a megállapdás 2025. 02. 12. napján aláírásra került.***

22/2025. (I. 21.) KT határozattal a Képviselő-testület zárt ülést rendelt el a Mötv. 46. §. (2) bekezdés c) pontja alapján.

23/2025. (I. 21.) KT határozattal a Képviselő-testület döntött arról, hogy a Magyar Falu Program keretében „Óvodaépület felújítása” című MFP-OEF/2020 kódszámú alprogramban „Gádoros, Béke tér 6. szám (hrsz: 505) alatti óvoda épületére magastető építés beruházás kapcsán a CS-M Ép Kft.által végzett pótmunkát elismeri nettó 3.250.000,- Ft FAD összegben, melyről a kivitelező 2025. május 31-ig számlát állít ki.

Az Önkormányzat vállalja, hogy 2025. június 30. napjáig teljesíti a fizetési kötelezettségét.

A szükséges forrást a 2025. évi költségvetés beruházási kiadások terhére biztosítja.

Felkéri Polgármester urat a dokumentum aláírására.

**Felelős:** Dr. Szilágyi Tibor polgármester

Kőszegi Erzsébet Mária jegyző

**Erről értesül:** CS-M Ép Kft. ügyvezető

Libor Zsolt Istvánné pénzügyi csoportvezető

**Határidő:** értelemszerűen

* ***A 2025. évi költségvetésben tervezésre került.***

**Határozati javaslat:**

Gádoros Nagyközség Önkormányzat Képviselő-testülete a lejárt határidejű határozatok végrehajtásáról szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

Gádoros, 2025. február 11.

Dr. Szilágyi Tibor

polgármester